Suurbritannia, Iirimaa ja Rootsi avasid oma tööturu 2004. aastal liitunud liikmesriikidele 1. maist 2004. Alates 1. maist 2006 on Eesti kodanikel vaba juurdepääs lisaks ka Soome, Hispaania, Kreeka ja Portugali ning alates 27. juulist 2006 Itaalia tööturule. 1. mail 2007 avas oma tööturu ka Holland.    Eesti ei sea piiranguid tööjõu liikumisele ühestki Euroopa Liidu liikmesriigist. Eesti avas oma tööturu ka Bulgaaria ja Rumeenia kodanikele alates nende riikide ELiga liitumisest 2007. Enamus 2004. aastal liitunud riike avas Bulgaaria ja Rumeenia kodanikele oma tööturu, v.a Malta ja Ungari, viimase tööturg on osaliselt avatud. Bulgaaria ja Rumeenia kodanikele avasid tööturu samuti Soome ja Rootsi, Itaalia ning Prantsusmaa tööturg on avatud osaliselt.